Hindistonda ko‘chki sababli 46 kishi halok bo‘ldi

Hindistonning Ximachal-Pradesh shtati, Mandi okrugida milliy ahamiyatdagi avtomagistralga ko‘chki surilib, o‘zi bilan ikkita yo‘lovchi avtobusini bosib qolgan.
Shtat politsiyasi vakili Sandip Kadam ayni vaqtda voqea oqibatida 46 kishi halok bo‘lgani va yana o‘nlab odamlar bedarak yo‘qolganligini ma'lum qilgan.
ANI axborot agentligi ma'lumotlariga ko‘ra, voqea joyida qutqaruv operatsiyasi davom etmoqda. Hozircha 5 kishini tirik topishga muvaffaq bo‘lingan.